ועדת הכלכלה, כנסת 25, פרוטוקול מספר 19, 2023-02-08 00:00

דוד ביטן: הצעת חוק התקשורת (בזק ושידורים) (תיקון מס' 76) (הגבלות מוסכמות על שירות תקשורת וציוד תקשורת), התשפ"ב–2022

דוד ביטן:      ביקשו מאיתנו פה להחיל דין רציפות, על מנת שזה יעבור אנחנו צריכים להחיל בוועדה את דין הרציפות

דוד ביטן:      כן התייחסות קצרה אם אפשר

ישראל אייכלר: ממש קצרה, אני מבקש להחיל דין רציפות על הצעת חוק התקשורת (בזק ושידורים) (תיקון מס' 76) (הגבלות מוסכמות על שירות תקשורת וציוד תקשורת), התשפ"ב–2022

ישראל אייכלר:  מספר 927 מיום ה- 28 ביוני 2022

דוד ביטן: טוב תודה רבה

ישראל אייכלר: אחרי ההצבעה אני יכול להסביר

דוד ביטן: אחרי ההצבעה אין בעיה

דוד ביטן:      טוב הצעת ההחלטה היא כזאת

דוד ביטן:      בהתאם לחוק רציפות הדיון בהצעת חוק, התשנ"ג-1993, להודיע במליאת הכנסת כי הממשלה מסכימה להחיל דין רציפות על הצעת חוק התקשורת (בזק ושידורים) (תיקון מספר 76)

דוד ביטן:      זו הודעת הממשלה, הממשלה מסכימה לעניין הזה, מה ההחלטה שלנו?     

איתי עצמון: כרגע בעצם הוועדה מתבקשת להצביע על החלת דין רציפות לפי חוק רציפות הדיון בהצעות חוק, ולאחר שהוועדה תחליט על החלת דין רציפות, תימסר הודעה למליאה, והמליאה תוכל להצביע

דוד ביטן: תודה רבה, מי בעד?     

דוד ביטן: ההצעה אושרה פה אחד

דוד ביטן:      אוקי זה אושר

דוד ביטן:  עכשיו מי שרוצה

ישראל אייכלר: אני רוצה לנמק רק במשפט אחד את העניין, אנחנו חיים במדינה דמוקרטית וכולם זועקים על קץ הדמוקרטיה, אין לך דבר יותר דמוקרטי, מאשר שאדם יוכל לדבר באיזה טלפון שהוא רוצה, ועם מי שהוא רוצה ומתי שהוא רוצה

ישראל אייכלר:      לא יכול שהמדינה כמדינה תבוא ותמנע ממנו איזו שהיא דרך של התקשרות בטלפון, הרבה הרבה דברים אנשים עושים, אני לא רוצה להרחיב, שבניגוד לכל ערך אנושי ויהודי, ואומרים דמוקרטיה מחייבת חופש ביטוי וחופש כל מה שהוא רוצה לעשות, פה בעניין הטלפונים היה פה עיוות נוראי, רצו למנוע מאנשים לדבר מטלפון שהם רוצים, לא משנה למה הם רוצים, אז המדינה באה ואמרה לא, אתם לא תעשו ככה אלא ככה, וזה ובא לתקן את העניין הזה ותודה רבה לך אדוני היושב ראש שאישרת את זה, ובעזרת השם גם במליאה זה יאושר, ותהיה דמוקרטיה ולא יהיה קץ הדמוקרטיה

דוד ביטן: בסדר, לפי הדמוקרטיה כל אחד יכול להשתמש באיזה טלפון שהוא רוצה, זו הדמוקרטיה שאני מכיר, אני לא מכיר משהו אחר, זה גם חלק מהדמוקרטיה, היכולת של האדם לעשות שימוש בדרך שהוא רוצה

ישראל אייכלר: לא רק טלפון גם בכלל

דוד ביטן: לא, פה במקרה זה טלפונים

ישראל אייכלר: כן פה זה בולט, כי היה עיוות עם תעמולה מחשבתית כאילו המדינה צריכה לקבוע לאנשים איך ומה לרכוש ומה לא לרכוש, אז תודה רבה לכם

דוד ביטן: אז זה המכתב שאנחנו צריכים, אני רק חותם על זה? אוקי, הנה גם חתמנו, הישיבה הסתיימה